CELEX: 32000D0057
Language: mt
Date: 1999-12-22 00:00:00
Title: Id-Deċiżjoni tal-Kummissjoni tat-22 ta' Diċembru 1999 dwar is-sistema ta' twissija u tweġiba bikrija għall-prevenzjoni u l-kontroll tal-mard li jittieħed taħt id-Deċiżjoni 2119/98/KE tal-Parlament Ewropew u tal-Kunsill (notifikata taħt id-dokument numru K(1999) 4016)

Avis juridique important

|

32000D0057

Official Journal L 021 , 26/01/2000 P. 0032 - 0035

ID-DEĊIŻJONI TAL-KUMMISSJONItat-22 ta' Diċembru 1999dwar is-sistema ta' twissija u tweġiba bikrija għall-prevenzjoni u l-kontroll tal-mard li jittieħed taħt id-Deċiżjoni 2119/98/KE tal-Parlament Ewropew u tal-Kunsill(notifikata taħt id-dokument numru K(1999) 4016)(2000/57/KE)IL-KUMMISSJONI TAL- KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Deċiżjoni Nru 2119/98/KE tal-Parlament Ewropew u tal-Kunsill ta' l-24 ta' Settembru 1998 li tistabbilixxi network għas-sorveljanza epidemjoloġika u l-kontroll ta' mard li jittieħed fil-Komunità([1]), u b'mod partikolari Artikoli 1 u 7 tagħha,Billi:(1) Skond id-Deċiżjoni Nru 2119/98/KE, għandu jiġi stabbilit network fuq livell tal-Komunità biex jippromwovi l-kooperazzjoni u l-koordinazzjoni bejn l-Istati Membri, bl-għajnuna tal-Kummissjoni, bil-ħsieb li tittejjeb il-prevenzjoni u l-kontroll, fil-Komunità, tal-kategoriji ta' mard li jittieħed speċifikat fl-Anness li jinsab ma' dik id-Deċiżjoni. Dik in-network għandha tintuża għas-sorveljanza epidemjoloġika ta' dak il-mard u għall-istabbiliment ta' sistema ta' twissija u rispons bikri;(2) Il-mard u l-kwistjonijiet speċjali tas-saħħa li għandhom jiġu koperti bis-sistema ta' twissija bikrija u tweġiba fuq livell Komunitarju għandhom jirriflettu l-ħtiġiet preżenti fil-Komunità, b'mod partikolari l-valur miżjud ta' reazzjoni fuq livell Komunitarju;(3) Is-sistema ta' twissija u tweġiba bikrija għandha tindirizza l-kwistjonijiet imqajma mill-awtoritajiet kompetenti tas-saħħa pubblika f'kull Stat Membru jew ippruvati mill-informazzjoni miġbura taħt Artikolu 4 tad-Deċiżjoni Nru 2119/98/KE;(4) Din id-Deċiżjoni għandha tiffaċilita l-integrazzjoni tan-network tal-Komunità stabbilita skond id-Deċiżjoni Nru 2119/98/KE ma' networks oħra ta' twissija ta' malajr stabbiliti fuq livell nazzjonali jew Komunitarju għall-mard u kwistjonijiet speċjali li jridu jiġu koperti mis-sistema ta' twissija u rispons bikri. Għall-għanijiet ta' l-implimentazzjoni tagħha, in-network tal-Komunità għandha għalhekk topera bl-użu l-ewwel nett tas-Sistema ta' Sorveljanza tas-Saħħa għall-Mard li Jittieħed fin-Network Ewropeja ta' Tagħrif dwar is-Saħħa Pubblika (EUPHIN-HSSCD), li tikkonsisti fi tlett komponenti:(a) sistema ta' twissija u rispons bikri għar-rapporti ta' theddid speċifiku għall-pubbliku trasmessa mill-awtoritajiet kompetenti tas-saħħa pubblika ta' kull Stat Membru responsabbli biex jistabbilixxi l-miżuri li jistgħu jkunu meħtieġa biex jipproteġu s-saħħa pubblika;(b) l-iskambju ta' tagħrif bejn strutturi akkreditati u l-awtoritajiet ta' l-Istati Membri relevanti għas-saħħa pubblika;(ċ) networks speċifiċi dwar mard magħżul għas-sorveljanza epidemjoloġika bejn strutturi akkreditati u l-awtoritajiet ta' l-Istati Membri;(5) L-iżvilupp ta' teknoloġiji utli ġodda għandu jiġi sorveljat fuq bażi regolari u għandu jiġi meqjus għall-importazzjoni tal-EUPHIN-HSSCD bħala s-sistema operattiva.(6) Il-miżuri stabbiliti f'din id-Deċiżjoni huma skond l-opinjoni tal-Kumitat stabbilit mill-Artikolu 7 tad-Deċiżjoni Nru 2119/98/KE.ADOTTAT DIN ID-DEĊIŻJONI:Artikolu 11. Is-sistema ta' twissija u tweġiba bikrija għandha tiġi riżervata għal dawk il-ġrajjiet definiti f'Anness I, hawnhekk iżjed il quddiem imsejħa "il-ġrajjiet", jew indikazzjonijiet ta' ġrajjiet bħal dawk li, weħidhom jew f'assoċjazzjoni ma' grajjiet oħra simili, għandhom jew jista' jkollhom il-potenzjal li jsiru theddid għas-saħħa pubblika.2. L-istrutturi u/jew l-awtoritajiet ta' kull Stat Membru għandhom jiġbru u jpartu t-tagħrif kollu meħtieġ dwar dawn il-grajjiet, eż. bl-użu tas-sistema nazzjonali tas-sorveljanza, il-komponent tas-sorveljanza epidemjoloġika tan-network tal-Komunità jew xi sistema oħra ta' ġbir tal-Komunità.Artikolu 21. Il-proċeduri għall-iskambju ta' tagħrif li jindikaw grajja huma deskritti f'Anness II, Taqsima 1 (Livell 1: L-iskambju ta' tagħrif).2. Il-proċeduri li għandhom jiġu segwiti meta ġrajja jkollha l-potenzjal li ssir theddida għas-saħħa, jew meta ġrajja tkun definittivament theddida għas-saħħa, huma deskritti f'Anness II, it-Taqsima 2 (Livell 2: Theddida potenzjali) u Taqsima 3 (Livell 3: Theddida definittiva).3. Il-proċeduri li għandhom jiġu segwiti sabiex it-tagħrif jiġi provdut lill-pubbliku ġenerali u lill-professjonijiet konċernati huma deskritti f'Anness II, it-Taqsima 4.Artikolu 31. Kull sena, l-awtoritajiet kompetenti fl-Istati Membri għandhom jibagħtu lill-Kummissjoni sa mhux aktar tard mill-31 ta' Marzu rapport analitiku tal-ġrajjiet u l-proċeduri applikati fi ħdan is-sistema ta' twissija u tweġiba bikrija. Minbarra dan, l-awtoritajiet kompetenti fl-Istati Membri jistgħu fuq bażi tempestiva jirrapportaw dwar grajjiet speċifiċi ta' sinifikat partikolari.2. Il-Kummissjoni għandha, fuq il-bażi tar-rapporti, teżamina f'rapport annwali l-operazzjoni tas-sistema ta' twissija u tweġiba bikrija u, fejn meħtieġ, tipproponi bidliet fiha.Artikolu 4Din id-Deċiżjoni għandu jkollha effett mill-1 ta' Jannar 2000.Artikolu 5Din id-Deċiżjoni hija indirizzata lill-Istati Membri.Magħmula fi Brussel, fit-22 ta' Diċembru 1999.Għall-KummissjoniDavid BYRNEMembru tal-KummissjoniANNESS IĠrajjiet li għandhom jiġu rapportati fi ħdan is-sistema ta' twissija u tweġiba bikrija1. Tixrid ta' mard li jittieħed li jestendi għal aktar minn Stat Membru wieħed tal-Komunità.2. Gruppi spazjali jew temporali ta' każijiet ta' mard ta' tip simili, jekk l-aġenti patoġeniċi ikunu l-kawża possibbli u jkun hemm ir-riskju ta' propagazzjoni bejn l-Istati Membri ġewwa l-Komunità.3. Gruppi spazjali jew temporali ta' każijiet ta' mard ta' tip simili barra l-Komunità, jekk l-aġenti patoġeniċi ikunu l-kawża possibbli u jkun hemm ir-riskju ta' propagazzjoni lejn il-Komunità.4. Il-feġġa jew il-qawmien mill-ġdid ta' mard li jittieħed jew ta' mikrobu li jinfetta li jista' jeħtieġ azzjoni fil-pront u koordinata tal-Komunità biex jiġi kontrollat.ANNESS IIProċeduri għal tagħrif, konsultazzjoni u kooperazzjoni taħt is-sistema ta' twissija u tweġiba bikrija1. Livell ta' attivazzjoni 1: skambju ta' tagħrif(1) Jekk it-tagħrif miġbur fi Stat Membru wieħed jew aktar jew li jkun ġej minn egħjun rikonoxxuti juri li x'aktarx tista' sseħħ ġrajja, l-awtorità kompetenti responsabbli biex tistabbilixxi miżuri għall-protezzjoni tas-saħħa pubblika f'kull Stat Membru konċernat għandha, permezz tan-network, tavża lill-awtoritajiet kompetenti responsabbli fl-Istati Membri u lill-Kummissjoni mingħajr dewmien biċ-ċirkostanzi u l-isfond. Malli jirċievu dan it-tagħrif l-awtoritajiet kompetenti responsabbli fl-Istati Membri kkonċernati għandhom jagħtu l-opinjoni tahħhom dwar jekk ikunux meħtieġa miżuri minn Stati Membri oħra jew azzjonijiet koordinati mill-Komunità megħjuna mill-Kummissjoni.(2) Il-Kummissjoni u l-Istati Membri konċernati għandhom jiżguraw l-iskambju mgħaġġel kontinwu u reċiproku tat-tagħrif li jirċievu u għandhom iżommu lill-Istati Membri l-oħra aġġornati.(3) L-awtoritajiet kompetenti tas-saħħa pubblika fl-Istat Membru/Stati Membri konċernati għandhom jevalwaw, b'kooperazzjoni ma' l-istrutturi u/jew l-awtoritajiet, it-tagħrif miġbur bla dewmien sabiex jiġi żgurat jekk tkunx teżisti ġrajja b'theddida għas-saħħa pubblika.(4) Il-Kummissjoni tista' tlaqqa' laqgħa straordinarja tal-kumitat tan-network jew ta' l-esperti proposti mill-kumitat sabiex tiġi żgurata t-trasparenza u l-effettività ta' kull azzjoni eventwali.2. Livell ta' attivazzjoni 2: theddida potenzjaliMeta t-tagħrif dwar ġrajja jew l-indikazzjonijiet għal xi ġrajja bħal dik juru il-possibiltà ta' theddida potenzjali għas-saħħa pubblika, l-awtorijiet pubbliċi kompetenti fl-Istat Membru/Stati Membri konċernati għandhom javżaw lill-kontropartijiet tagħhom fl-Istati Membri l-oħra u lill-Kummissjoni mingħajr dewmien bin-natura u l-iskop tat-theddida potenzjali u l-miżuri li għandhom il-ħsieb li jieħdu huma stess jew flimkien ma' l-Istati Membri l-oħra konċernati, il-Kummissjoni jew partijiet oħra.2.1. Verifika u evalwazzjoniL-awtoritajiet kompetenti għas-saħħa pubblika fl-Istat Membru/Stati Membri konċernati għandhom jevalwaw, bil-kooperazzjoni ma' l-istrutturi u/jew l-awtoritajiet, it-tagħrif miġbur bla dewmien sabiex jiġi żgurat jekk tkunx teżisti ġrajja ta' theddida għas-saħħa pubblika.Kompetenza fil-qasam ta' l-epidemoloġija, appoġġ tal-laboratorju, kompetenza klinika u kompetenza oħra essenzjali għandhom ikunu disponibbli bħala għajnuna teknika għal aktar investigazzjoni fl-Istati Membri. Il-Komunità jew l-Istati Membri individwali jistgħu jipprovduhom jekk jiġu hekk mitluba mill-Istat Membru konċernat.Il-Kummissjoni għandha tgħin fil-koordinazzjoni tal-miżuri ta' prekawzjoni fit-tħejjija għal xi theddida possibbli għas-saħħa pubblika.Il-Kummissjoni tista' tlaqqa' laqgħa straordinrarja tal-kumitat tan-network jew ta' l-esperti proposti mill-kumitat sabiex tiġi koordinata l-azzjoni meħtieġa.2.2. TifiJekk l-istima finali tar-riskju tikkonkludi li ma tkun żviluppat ebda theddida għas-saħħa pubblika, u ebda azzjoni jew azzjoni lokali biss tkun meħtieġa, l-awtoritajiet kompetenti tas-saħħa pubblika f'kull Stat Membru konċernat għandhom jinfurmaw lill-kontropartijiet tagħhom fl-Istati Membri l-oħra u l-Kummissjoni mingħajr dewmien bin-natura u l-iskop ta' dawk il-miżuri li jkunu ħadu jew li beħsiebhom jieħdu.Fin-nuqqas ta' xi oġġezzjoni fi żmien tlett ijiem mill-Istati Membri l-oħra jew mill-Kummissjoni, ebda azzjoni oħra għas-sistema ta' twissija u tweġiba bikrija ma tkun meħtieġa.3. Livell ta' attivazzjoni 3: theddida definittivaJekk ġrajja twassal għal theddida għas-saħħa pubblika, l-awtoritajiet kompetenti għas-saħħa pubblika fl-Istati Membru/Stati Membri konċernati għandhom jinfurmaw lill-kontropartijiet tagħhom fl-Istati Membru l-oħra u lill-Kummissjoni mingħajr dewmien dwar in-natura u l-iskop tat-theddida potenzjali u l-miżuri li għandhom il-ħsieb li jieħdu huma stess jew flimkien ma' l-Istati Membri l-oħra konċernati, il-Kummissjoni u partijiet oħra.3.1. Miżuri ta' koordinazzjoniL-awtoritajiet kompetenti għas-saħħa pubblika fl-Istat Membru/Stati Membri konċernati għandhom mingħajr dewmien javżaw lill-Istati Membri l-oħra u lill-Kummissjoni dwar il-progress u r-riżultati tal-miżuri meħuda.L-Istati Membri u l-Kummissjoni għandhom jikkoordinaw miżuri ulterjuri li għandhom jittieħdu fuq livell Komunitarju b'mod konformi ma' Artikoli 3 u 6 tad-Deċiżjoni Nru 2119/98/KE.Il-Kummissjoni għandha tappoġġa lill-Istati Membri fil-koordinazzjoni ta' l-isforzi biex ilaħħqu mat-theddida għas-saħħa pubblika u biex tiġi żgurata l-protezzjoni tal-popolazzjoni.Il-Kummissjoni tista' tlaqqa' laqgħa straordinarja tal-kumitat tan-network jew ta' delegati nominati mill-kumitat biex tiġi koordinata l-azzjoni meħtieġa.3.2. TifiIs-sistema għandha tintefa' wara l-ftehim ta' l-Istati Membri konċernati, li għandhom jinfurmaw lill-Istati Membri u lill-Kummissjoni.4. Tagħrif lill-pubbliku ġenerali u l-professjonijiet konċernatiJekk tinħoloq ġrajja, l-Istati Membri għandhom mingħajr dewmien jipprovdu materjal addattat ta' tagħrif lill-professjonisti konċernati u lill-pubbliku ġenerali u għandhom javżawhom bil-miżuri addottati.Il-Kummissjoni u l-Istati Membri għandhom jinfurmaw lill-professjonisti konċernati u lill-pubbliku ġenerali b'kull gwida miftiehma fuq livell Komunitarju u għandha tavżhom mingħajr dewmien meta t-theddida għas-saħħa pubblika tkun għaddiet.[1] ĠU L 268, tat-3.10.1998, p. 1.